http://www.thaigov.go.th

(โปรดตรวจสอบมติคณะรัฐมนตรีที่เป็นทางการจากสำนักเลขาธิการคณะรัฐมนตรีอีกครั้ง)

วันนี้ (15 สิงหาคม 2567) เวลา 14.00 น.  นายภูมิธรรม เวชยชัย รองนายกรัฐมนตรีรักษาราชการแทนนายกรัฐมนตรี เป็นประธานการประชุมคณะรัฐมนตรี ณ ห้องประชุม 501 ตึกบัญชาการ 1 ทำเนียบรัฐบาล ซึ่งสรุปสาระสำคัญดังนี้

1. เรื่อง การประชุมสภาผู้แทนราษฎรตามที่สำนักงานเลขาธิการสภาผู้แทนราษฎร

\*\*\*\*\*\*\*\*\*\*\*\*

**1. เรื่อง การประชุมสภาผู้แทนราษฎรตามที่สำนักงานเลขาธิการสภาผู้แทนราษฎร**

คณะรัฐมนตรีมีมติรับทราบเรื่อง การประชุมสภาผู้แทนราษฎรตามที่สำนักงานเลขาธิการ สภาผู้แทนราษฎร เสนอ สรุปสาระสำคัญ ดังนี้

ด้วยประธานสภาผู้แทนราษฎรได้มีคำสั่งให้ยกเลิกการนัดประชุมสภาผู้แทนราษฎร ชุดที่ 26 ปีที่ 2 ครั้งที่ 15 (สมัยสามัญประจำปีครั้งที่หนึ่ง) เป็นพิเศษ ในวันศุกร์ที่ 16 สิงหาคม 2567 และมีคำสั่งให้นัดประชุม สภาผู้แทนราษฎร ชุดที่ 26 ปีที่ 2 ครั้งที่ 15 (สมัยสามัญประจำปีครั้งที่หนึ่ง) เป็นพิเศษ ในวันศุกร์ที่ 16 สิงหาคม 2567 เวลา 10.00 นาฬิกา เป็นต้นไป เพื่อพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ตามมาตรา 159 ของรัฐธรรมนูญแห่งราชอาณาจักรไทย ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน แขวงถนนนครไชยศรี เขตดุสิต กรุงเทพมหานคร และขอเชิญสมาชิกสภาผู้แทนราษฎรไปประชุมตามกำหนดวันและเวลาดังกล่าวข้างต้น

\*\*\*\*\*\*\*\*\*\*\*